רוסלנה ליז'יצ'קו

רוסלנה סטפניבנה ליז'יצ'קו (באוקראינית: Лижи́чко Русла́на Степа́нівна; נולדה ב-24 במאי 1973) המוכרת בשם הבמה "רוסלנה" היא זמרת אוקראינית השרה בשפה האוקראינית והאנגלית. רוסלנה כותבת ומלחינה את מרבית שיריה ושותפה להפקת הקליפים. ייצגה את אוקראינה באירוויזיון 2004 וזכתה במקום הראשון. רוסלנה נולדה בשנת 1973 בעיר לבוב שבמערב אוקראינה. מגיל 4 למדה בבית ספר למוזיקה והיא מנגנת על שלושה כלי נגינה: פסנתר, גיטרה ותופים. את הקריירה המוזיקלית החלה רוסלנה בשנת 1996, כאשר ניצחה בתחרות הזמר האזורית "Slavianski Bazaar". שנתיים לאחר מכן, הוציאה את אלבומה הראשון "Myt' Vesny – Dzvinkyj Viter" אשר הניב מספר להיטים, שהבולט שבהם הוא "Svitanok" אשר צעד בראש מצעד הפזמונים האוקראיני ואף דורג בארבעים השירים המובילים במצעד הפופ פולק האירופי. בשנת 1999 השתתפה והקליטה את פסקול הסרט "Ostanne rizdvo 90-x" אשר זכה בפרס "סרט השנה" באוקראינה. באותה השנה, הוציאה רוסלנה אלבום בעל שם זהה. בשנת 2001 הוציאה אלבום אוסף. בשנת 2002 חתמה רוסלנה בחברת ההקלטות EMI. באותה השנה, הקליטה את האלבום "Dobrij vechir, tobi...". שנה לאחר מכן, ב-11 ביולי 2003 יצא אלבומה הרביעי, "Dyki Tantsi" אשר היה לאלבומה המצליח ביותר ומכר עד שנת 2005 למעלה מ-500,000 עותקים. בין השנים, 2002 ו-2003 יצאה רוסלנה לסיבובי הופעות בכל אוקראינה. רוסלנה התפרסמה מחוץ לאוקראינה בזכות הופעתה המוצלחת בתחרות האירוויזיון ה-49 שנערכה באיסטנבול, טורקיה. בתחרות, שרה רוסלנה את השיר "Wild Dances" וזכתה במקום ראשון, עם 280 נקודות, הניצחון הראשון של אוקראינה בתחרות האירוויזיון. בנוסף לכך זכתה רוסלנה ב"פרס האמנותי" ע"ש מרסל בזנסון עבור השיר, בזכות בחירת זוכי אירוויזיון לשעבר. השיר המנצח, היה ללהיט במדינות רבות ובעיקר בבלגיה ויוון. רוסלנה נבחרה לפתוח את אירוויזיון 2005 שנערך בקייב וביצעה את שירה "Heart on Fire". כמו כן, לקחה חלק פעיל בהנחיית האירוע. לאור הצלחתה הרבה לאחר הניצחון בתחרות האירוויזיון יצאה רוסלנה לסיבוב הופעת סובב עולם וביקרה בגרמניה, צרפת, טורקיה, סרביה, פולין, סלובקיה ויוון. בין השאר, הגיעה לישראל כאורחת כבוד של תחרות קדם האירוויזיון בשנת 2005, וכאורחת בתחרות זמר של ערוץ 9 דובר השפה הרוסית. במהלך המהומות באוקראינה בשנת 2013, הופיעה רוסלנה ברחובות קייב כשהיא שרה את ההמנון האוקראיני. ב-2014, היא זכתה באות האומץ הנשי הבין-לאומי על פעילותה לסיום האלימות ולהתערבות בין-לאומית במצב באוקראינה. באירוויזיון 2017, שנערך בפעם השנייה בקייב, הופיעה בשירה בקטע המעבר במהלך ההצבעות. רוסלנה נשואה למפיק הסאונד אלכסנדר קטנופונטוב. 1998 – Myt' Vesny – Dzvinkyj Viter Ostanne rizdvo 90-x – 2000 Najkrashchi – 2001 (אלבום אוסף) Dobrij vechir, tobi... – 2002 Diki Tantsi – 2003 Diki Tantsi + Eurobonus – 2004 Wild Dances – 2004 2005 – Wild Dances.New Year Edition Club'in – 2005 Wild Energy – 2008 אתר האינטרנט הרשמי של רוסלנה ליז'יצ'קו רוסלנה ליז'יצ'קו, ברשת החברתית פייסבוק רוסלנה ליז'יצ'קו, ברשת החברתית אקס (טוויטר) רוסלנה ליז'יצ'קו, ברשת החברתית אינסטגרם רוסלנה ליז'יצ'קו, ברשת החברתית VK רוסלנה ליז'יצ'קו, סרטונים בערוץ היוטיוב רוסלנה ליז'יצ'קו, במסד הנתונים הקולנועיים IMDb (באנגלית) רוסלנה ליז'יצ'קו, באתר אפל מיוזיק (באנגלית) רוסלנה ליז'יצ'קו, באתר ספוטיפיי רוסלנה ליז'יצ'קו, באתר Last.fm (באנגלית) רוסלנה ליז'יצ'קו, באתר AllMusic (באנגלית) רוסלנה ליז'יצ'קו, באתר MusicBrainz (באנגלית) רוסלנה ליז'יצ'קו, באתר דיזר רוסלנה ליז'יצ'קו, באתר Discogs (באנגלית) רוסלנה ליז'יצ'קו, באתר Songkick (באנגלית) רוסלנה ליז'יצ'קו, באתר טיידל (באנגלית) "Ukrainian Pop Star Ruslana Lyzhychko Uses Music To Encourage Unity | VICE News". VICE News (באנגלית אמריקאית). נבדק ב-2017-01-24.